CELEX: 32021R2051
Language: lt
Date: 2021-11-24 00:00:00
Title: Komisijos įgyvendinimo reglamentas (ES) 2021/2051 2021 m. lapkričio 24 d. dėl leidimo naudoti Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparatą kaip penimų kalakutų lesalų priedą (leidimo turėtoja – bendrovė „Animal Nutrition“, kuriai atstovauja bendrovė „Genencor International B.V.“) (Tekstas svarbus EEE)

2021 11 25   
               
               
                  LT
               
               
                  Europos Sąjungos oficialusis leidinys
               
               
                  L 420/19
               
            
         KOMISIJOS ĮGYVENDINIMO REGLAMENTAS (ES) 2021/2051
         2021 m. lapkričio 24 d.
         dėl leidimo naudoti Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparatą kaip penimų kalakutų lesalų priedą (leidimo turėtoja – bendrovė „Animal Nutrition“, kuriai atstovauja bendrovė „Genencor International B.V.“)
         (Tekstas svarbus EEE)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 9 straipsnio 2 dalį,
         kadangi:
         
                     (1)
                  
                  
                     Reglamente (EB) Nr. 1831/2003 nustatyta, kad priedams gyvūnų mityboje naudoti reikia leidimo, ir nustatytas tokio leidimo suteikimo ir atnaujinimo pagrindas bei tvarka;
                  
               
                     (2)
                  
                  
                     pagal Reglamento (EB) Nr. 1831/2003 7 straipsnį buvo pateiktas prašymas suteikti leidimą naudoti Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparatą. Kartu su prašymu buvo pateikti duomenys ir dokumentai, kurių reikalaujama pagal Reglamento (EB) Nr. 1831/2003 7 straipsnio 3 dalį;
                  
               
                     (3)
                  
                  
                     prašymas pateiktas dėl leidimo naudoti Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 (anksčiau identifikuotų kaip Bacillus amyloliquefaciens PTA-6507, Bacillus amyloliquefaciens NRRL B-50013 ir Bacillus amyloliquefaciens NRRL B-50104) preparatą kaip penimų kalakutų lesalų priedą, priskirtiną prie kategorijos „zootechniniai priedai“;
                  
               
                     (4)
                  
                  
                     Europos maisto saugos tarnyba (toliau – Tarnyba) 2021 m. kovo 17 d. priimtoje nuomonėje (2) padarė išvadą, kad siūlomomis naudojimo sąlygomis Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparatas nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad šis preparatas nedirgina odos ir akių ir nejautrina odos, tačiau, atsižvelgiant į veikliųjų medžiagų baltyminį pobūdį, preparatas turėtų būti laikomas kvėpavimo takus jautrinančia medžiaga. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Tarnyba taip pat padarė išvadą, kad preparatas gali būti veiksmingas lesalų zootechninis priedas. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodų taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
                  
               
                     (5)
                  
                  
                     
                        Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparato vertinimas rodo, kad Reglamento (EB) Nr. 1831/2003 5 straipsnyje nustatytos leidimų suteikimo sąlygos yra įvykdytos. Taigi, kaip nurodyta šio reglamento priede, turėtų būti išduotas leidimas naudoti šį produktą;
                  
               
                     (6)
                  
                  
                     šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Priede nurodytą preparatą, priklausantį priedų kategorijai „zootechniniai priedai“ ir funkcinei grupei „žarnyno floros stabilizatoriai“, leidžiama naudoti kaip gyvūnų pašarų priedą šio reglamento priede nustatytomis sąlygomis.
         
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. lapkričio 24 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 268, 2003 10 18, p. 29.
         
            (2)  EFSA Journal 2021;19(4):6535.
      
      
         
            PRIEDAS
            
                        Priedo identifikavimo numeris
                     
                     
                        Leidimo turėtojo pavadinimas
                     
                     
                        Priedas
                     
                     
                        Sudėtis, cheminė formulė, aprašymas, analizės metodas
                     
                     
                        Gyvūno rūšis arba kategorija
                     
                     
                        Didžiausias amžius
                     
                     
                        Mažiausias kiekis
                     
                     
                        Didžiausias kiekis
                     
                     
                        Kitos nuostatos
                     
                     
                        Leidimo galiojimo terminas
                     
                  
                        KSV kilograme visaverčio pašaro, kurio drėgnis yra 12 %
                     
                  
                        
                           Kategorija:zootechniniai priedai.
                        
                        
                           Funkcinė grupė: žarnyno floros stabilizatoriai
                        
                     
                  
                        4b1827i
                     
                     
                        „Danisco Animal Nutrition“, kuriai atstovauja „Genencor International B.V.“
                     
                     
                        
                           Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104
                     
                     
                        
                           Priedo sudėtis
                        
                        
                           Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 preparatas, kurio sudėtyje yra ne mažiau kaip 2,5 × 109 KSV/g priedo (iš viso), o kiekvienos padermės bakterijų koncentracija yra ne mažesnė kaip 8.3 × 108/g priedo.
                        Kieto pavidalo
                     
                     
                        Penimikalakutai
                     
                     
                        –
                     
                     
                        7,5 × 107
                        
                     
                     
                        –
                     
                     
                        
                                    1.
                                 
                                 
                                    Priedo ir premiksų naudojimo taisyklėse nurodyti laikymo sąlygas ir stabilumą termiškai apdorojant.
                                 
                              
                                    2.
                                 
                                 
                                    Gali būti naudojamas pašaruose, kurių sudėtyje yra šių leidžiamų kokcidiostatų: natrio lazalocido A, natrio monenzino ir diklazurilo.
                                 
                              
                                    3.
                                 
                                 
                                    Priedo ir premiksų naudotojams pašarų ūkio subjektai nustato darbo procedūras ir organizacines priemones, kad būtų išvengta galimos su jų naudojimu susijusios rizikos. Jei šios rizikos procedūromis ir organizacinėmis priemonėmis išvengti arba sumažinti iki minimumo neįmanoma, priedas ir premiksai turi būti naudojami dėvint asmenines apsaugos priemones, įskaitant kvėpavimo takų apsaugos priemones.
                                 
                              
                     
                        2031 m. gruodžio 15 d.
                     
                  
                        
                           Veikliosios medžiagos apibūdinimas
                        
                        
                           Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 gyvybingos sporos
                     
                  
                        
                           Analizės metodas
                            (1)
                        
                        
                           Bacillus velezensis PTA-6507, Bacillus velezensis NRRL B-50013 ir Bacillus velezensis NRRL B-50104 identikavimas ir skaičiavimas pašarų priede, premiksuose ir pašaruose:
                        
                                    —
                                 
                                 
                                    identifikavimas: impulsinė lauko gelių elektroforezė (PFGE),
                                 
                              
                                    —
                                 
                                 
                                    skaičiavimas: paskleidimo lėkštelėje metodas, taikomas po terminio apdorojimo (EN 15784).
                                 
                              
                  
               (1)  Išsamų analizės metodų aprašymą galima rasti etaloninės laboratorijos svetainėje https://ec.europa.eu/jrc/en/eurl/feed-additives/evaluation-reports.